রবিবার ওলা ক্যাবে নাবালিকার গণধর্ষণের ঘটনা প্রকাশ্যে আসতেই অভিযুক্তদের খোঁজে তল্লাশি শুরু করেছিল রাজারহাট থানা। অবশেষে, রবিবার রাতেই বিমান বন্দর এলাকা থেকে গ্রেফতার করা হয় গণধর্ষণে মূল অভিযুক্ত ক্যাব চালক রকি ওরফে মহম্মদ সাইয়ামকে। যদিও, তার আর এক বন্ধুর খোঁজ এখনও মেলেনি। গণধর্ষণকাণ্ডে সেই বন্ধুও জড়িত বলে অভিযোগ করেছে ওই নাবালিকা। 
আরও পড়ুন... 
ধর্ষণের অভিযোগ না ফেরানোয় নির্যাতিতার উপরে প্রাণঘাতী হামলা, অভিযুক্ত তৃণমূল উপপ্রধান 
কোচবিহারে মহিলাকে জীবন্ত পুড়িয়ে মারার অভিযোগ, কাঠগড়ায় তৃণমূল নেতা
শনিবার রাত দেড়টা নাগাদ রকি এবং তার আর এক বন্ধু ওই নাবালিকাকে রাজারহাটের বাড়ি থেকে অপহরণ করে। ঘটনার সময়ে নাবালিকা বাথরুমে যাচ্ছিল। তার মুখ চেপে একটি ওলা গাড়িতে তোলা হয় বলে অভিযোগ। নাবালিকা নিজেও পরে জানায় রকিকে সে চিনতে পেরে চিৎকার করেছিল। কিন্তু, মুখ চাপা থাকায় তার আওয়াজ কেউ শুনতে পায়নি। গাড়িতে ওঠার পরে তার কোনও জ্ঞান ছিল না বলে জানায় নাবালিকা। সকালে রকি-রা যখন তাকে রাজারহাটের চিনারপার্কে নামিয়ে দেয়, তখন সে দেখে পোশাক অবিন্যস্ত এবং সারা শরীর জুড়ে অসহ্য বেদনা। ঠিক করে হাঁটতেও পারছিল না সে। স্থানীয় মানুষদের কাছ থেকে ফোন নিয়ে বাড়িতে খবর দেয় ওই নাবালিকা। পরে রাজারহাট থানায় অভিযোগ দায়ের হয়। 
নাবালিকার পরিবারের দাবি, সম্প্রতি একটি বিয়েবাড়ির অনুষ্ঠানে রাজারহাট নারায়ণপুরেরর বাসিন্দা রকির সঙ্গে পরিচয় হয়েছিল নাবালিকার। এরপর থেকেই নাবালিকাকে বিরক্ত করতে শুরু করেছিল রকি। কিন্তু, নাবালিকা রকিকে কোনও দিনই পাত্তা দেয়নি বলেই দাবি পরিবারের।
দেখুন ভিডিও...